I landeveissykling krones nasjonale mestere i landeveisritt, temporitt og kriteriumsritt (gateritt). De fleste nasjoner arrangerer mesterskap for kvinner, menn og U23 (menn) den samme uka. Der deltakelsen er dårlig, kan U23 og elite slås sammen, eller flere nasjoner arrangerer felles konkurranse. I blant annet Australia er det åpent mesterskap der ryttere fra andre nasjoner også kan delta i rittet.